b'\n_START_ARTICLE_\nStane Dremelj\n_START_SECTION_\n\xc5\xbdivljenje in delo\n_START_PARAGRAPH_\nObiskoval je Tehni\xc4\x8dno srednjo \xc5\xa1olo v Ljubljani, kjer je dobil osnovno kiparsko znanje iz medaljerstva pri Antonu Severju, \xc5\xa1tudij je v letih 1930\xe2\x88\x921934 nadaljeval na specialki akademije v Zagrebu, ter se izpopolnjeval v Italiji; tu je nanj vplivalo renesan\xc4\x8dno medaljerstvo. V letih 1946\xe2\x88\x921964 je pou\xc4\x8deval na \xc5\xa0oli za oblikovanje v Ljubljani. Njegovo kiparstvo je miniaturno; obsega predvsem portrete za medalje in plakete v bronu, redkeje v kosti, zlatu in razli\xc4\x8dnih trdih kameninah. Poleg spominskih reliefov je izdeloval tudi okrasne za medaljone in bro\xc5\xa1e; \xc5\xa1ir\xc5\xa1i pa je bil njegov repertoar za zna\xc4\x8dke. Raziskoval je tudi ati\xc4\x8dno numizmatiko in stare tehnike za potrebe restavriranja arheolo\xc5\xa1kih predmetov. Ob osamosvojitvi Slovenije je izdelal modela za kovanje Slovenske lipe.'